
РЕПУБЛИКА СРБИЈА
ОПШТИНА ЖИТОРАЂА
OПШТИНСКА УПРАВА
Бр. 111-2817/2026-01
Дана, 21.09.2026.године
Ж и т о р а ђ а

На основу члана 4.ст.8. и члана 88.ст.1.тач.1. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон), и извештаја Комисије за спровођење интерног конкурса број: 02-2806/2026-01 од 21.09.2026.године, начелник Општинске управе општине Житорађа, доноси
РЕШЕЊЕ
о неуспеху интерног конкурса

1.УТВРЂУЈУ СЕ да интерни конкурс за попуњавање извршилачког радног места у Општинској управи општине Житорађа за радно место ,, Грађевински инспектор и саобраћајни инспектор“, бр.111-2665/2026-01 од 10.09.2026.године, који је оглашен на интернет страници општине Житорађа и огласној табли општине Житорађа НИЈЕ УСПЕО, јер по истом није било поднетих пријава. 

2.Решење објавити на интернет страници и огласној табли Општинске управе општине Житорађа.

ОБРАЗЛОЖЕЊЕ

Општинска управа општине Житорађа је дана 10.09.2026. године, донела Решење о попуњавању извршилачког радног места „ Грађевински инспектор и саобраћајни инспектор “ путем интерног конкурса у Општинској управи општине Житорађа, број: 111-2661/2026-01 и образовала Конкурсну комисију у складу са чланом 85. Закона о запосленима у аутономним покрајинама и јединицама локалне самоуправе број: 02-2662/2026-01 од 10.09.2026. године.

Поступак је покренут за попуњавање извршилачког радног места које је предвиђено Правилником о организацији и систематизацији радних места у Општинској управи и општинском правобранилаштву општине Житорађа „ Грађевински инспектор и саобраћајни инспектор“", -1 извршилац -Одељење за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине - Одсек за инспекцијске послове,  у звању Саветник.
Конкурсна комисија је одржала седницу на којој је утврдила компетенције које ће се проверавати у изборном поступку и начин провере истих. На сајту општине и огласној табли општине објављен Интерни конкурс број: 111-2665/2026-01 од 10.09.2026.године.
Интерни конкурс је оглашен на интернет страници и огласној табли Општинске управе општине Житорађа. Рок за подношење пријава на интерни конкурс је био 8 дана од дана када је интерни конкурс оглашен на интернет страници и огласној табли Општинске управе општине Житорађа. По истеку рока, конкурсна комисија је доставила извештај бр. 02-2806/2026-01 од 21.09.2026. године, у коме је констатовала да на адресу Општина Житорађа-Општинска управа. Топлички хероји 53, 18412 Житорађа, за Конкурсну комисију са назнаком за интерни конкурс за попуњавање извршилачког радног места ,, Грађевински инспектор и саобраћајни инспектор “ није било пријављених кандидата, те да стога оглашени интерни конкурс за попуњавање радног места није успео.

Чланом 88.ст.1.тач.1. Закона о запосленима у аутономним покрајинама и јединицама локалне самоуправе, прописано је да интерни конкурс није успео ако није било пријава на интерном конкурсу.

Имајући у виду наведене одредбе закона, као и чињеницу да пријава на интерном конкурсу није било, испуњени су сви законски услови за доношење решења о неуспеху интерног конкурса.

Сходно свему наведеном одлучено је као у диспозитиву решења.

Решење је коначно даном доношења.


Решење доставити:
- Одељењу за УЉР
- архиви
Начелник ОУ Житорађа
   _____________________________
		    Љубиша Филиповић         

